Jazyk a komunikácia

Kultúra a umenie-VV

Maľované čítanie: Príbeh o zeleninovom trhu

Úloha: s pomocou rodiča čítať obrázkový príbeh a používať slová v správnom tvare

Leporelo:

Úloha: lepením, strihaním a skladaním vytvoriť kompozičný celok

Návod:

Vytvoríme si príjemné pohodlie. Využijeme metódu lona- dieťa si sadne do lona matky, tak aby videlo na obrázok, ktorý si môžete vytlačiť. Ak využijete čítanie na počítači dbajte aby dieťa nesedelo pri ňom príliš dlho, ale aby videlo na text, ktorý je v tomto prípade dôležitý.

1. Rodič sa v úvode najprv porozpráva s dieťaťom o tom aké ovocie a zeleninku pozná, kam ju chodíme nakupovať (nákupné centrum, trhovisko, a pod.) Rozvíjame tým slovnú zásobu, pamäť, spomienkové učenie, informácie.

2. Nasleduje čítanie , rodič číta písaný text a dieťa spoločne s ním text kreslený - ilustrovaný. Dbáme na výslovnosť slov v správnom tvare

3. Rozhovor o prečítanom: dieťaťu kladieme otázky vyplývajúce z textu

4. Spätná väzba: Tvorba leporela s témou ovocie a zelenina.

Postup: pripravíme si rôzne letáky. Dieťa s dospelým vystrihuje ovocie a zeleninu, pomenuje ich. Zároveň sa učí vyhľadávať informácie z iných zdrojov. Následne si poskladáme biely, alebo farebný papier do tvaru harmoniky. Dieťa lepí na každú stranu po jednom produkte. Rodič môže napísať názov.

Obmena- dieťa môže tieto produkty rovno nakresliť na plochu

Pomôcky: prezentácia príbehu, lepidlo, nožnice, výkres, alebo kancelársky papier, pastelky, fixa, tlačiareň, počítač